b'\n_START_ARTICLE_\nDjaffar Shalchi\n_START_SECTION_\nBaggrund\n_START_PARAGRAPH_\nDjaffar Shalchi er f\xc3\xb8dt den 22. april 1961 i Iran og kom som otte\xc3\xa5rig med fire s\xc3\xb8skende til Danmark i 1970. For\xc3\xa6ldrene blev skilt, og han r\xc3\xb8g med sine s\xc3\xb8skende p\xc3\xa5 b\xc3\xb8rnehjem, hvorfra han selv ytrer at have gode minder._NEWLINE_Han blev i 1988 uddannet som bygningsingeni\xc3\xb8r fra Danmarks Tekniske Universitet.\n_START_SECTION_\nKarriere\n_START_PARAGRAPH_\nDjaffar Shalchi var fra 1988 til 1999 ansat i Monberg & Thorsen, der i dag er kendt som MT H\xc3\xb8jgaard. Siden 1999 har han v\xc3\xa6ret selvst\xc3\xa6ndig iv\xc3\xa6rks\xc3\xa6tter og skabt sin formue igennem ejendomsudvikling og handel. _NEWLINE_I 2016 valgte Djaffar Shalchi og hans kone An\xc3\xa9 Maro at donere 200 millioner kroner til velg\xc3\xb8renhedfonden Human Act. Han bliver i medierne beskrevet som fork\xc3\xa6mper for yderligere beskatning af samfundets rigeste og har blandt andet allieret sig med den amerikanske \xc3\xb8konom Jeffrey Sachs for at implementere inititativet Move Humanity. Initiativet g\xc3\xa5r p\xc3\xa5 at finansiere de af FN fastsatte 17 verdensm\xc3\xa5l ved at beskatte verdens rigeste med 1% af deres formue._NEWLINE_I 2019 blev Djaffar Shalchi indstillet til F\xc3\xa6llesskabsprisen af 3F Kastrup. Den 29. august 2019 vandt Djaffar Shalchi prisen, som blev overrakt p\xc3\xa5 Oslo B\xc3\xa5den.'